Vzorec pogodbe
Pogodbeni stranki

MESTNA OBČINA MURSKA SOBOTA, Kardoševa 2, 9000 Murska Sobota, ki jo zastopa župan Damjan ANŽELJ, mag. jav. upr., ID za DDV:  SI32339828, transakcijski račun, št.: 1280-0100011405 (v nadaljevanju: sofinancer),

in 

IZBRANI IZVAJALEC ______________________________, naslov ______________, ki ga zastopa _____________________, davčna številka: __________________________, davčni zavezanec: DA / NE, transakcijski račun, št.: ___________________________. (v nadaljevanju: izvajalec), sklepata
POGODBO

o sofinanciranju izvedbe kulturnega 

projekta v letu 2023 

1. člen

Pogodbeni stranki uvodoma ugotavljata, da je sofinancer na podlagi Javnega razpisa za izbiro  kulturnih projektov, ki jih bo v letu 2023 sofinancirala Mestna občina Murska Sobota (Uradni list RS, št. 42/23), izbral na podlagi odločbe, št. ______________________, z dne ______________, izvajalca kot nosilca izvedbe projekta ________________________(op. naziv projekta).
2. člen

Sredstva za sofinanciranje projekta so predvidena v proračunu sofinancerja za leto 2023 na proračunski postavi 18033003 Sofinanciranje projektov kulturnih društev in ustanov, konto 4120-00 Tekoči transferi neprofitnim organizacijam in ustanovam in konto 4133-02 Tekoči transferi v javne zavode – za izdatke za blago in storitve.

3. člen
Izvajalec se zavezuje, da bo izvedel projekt v skladu z opisom vsebine iz prijave na javni razpis in izdane odločbe sofinancerja, in sicer najkasneje do 30. 11. 2023.

4. člen

Sofinancer bo projekt izvajalca sofinanciral v višini  do ______________EUR. Upravičen strošek projekta (priznana vrednost projekta s strani MOMS) znaša _____________  EUR.
5. člen

Sofinancer bo izvajalcu nakazal sredstva za izvedbo projekta po tej pogodbi na transakcijski račun izvajalca, v skladu z veljavno zakonodajo ter s priloženimi dokazili (račun ali druge enakovredne listine ter dokazila o plačilu) in sicer v enkratni višini v roku 30 dni po prejemku zahtevka za plačilo in zaključnega poročila o izvedbi projekta. Izvajalec mora predložiti tudi druga dokazila o izvedbi projekta kot npr. slikovni material, vabila na dogodek, liste prisotnosti udeležencev, poročila medijev, podpise izvajalcev aktivnosti ipd..
Sofinancer lahko opravi revizijo programa oz. projekta na podlagi programske oz. projektne dokumentacije, kot tudi izvede nadzor programa oz. projekta na kraju samem.
6. člen

Izvajalec mora dostaviti zahtevek za plačilo in zaključno poročilo o izvedbi projekta  v roku 30 dni po izvedbi projekta, vendar najpozneje do  30. 11. 2023.
Zaključno poročilo o izvedbi projekta mora biti izpolnjeno na predpisanem obrazcu, ki je sestavni del razpisne dokumentacije.

V primeru, da izvajalec sofinancerju ne predloži zaključnega poročila do roka iz prvega odstavka tega člena, sofinancer lahko odstopi od pogodbe. V tem primeru je izvajalec dolžan povrniti sofinancerju vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

7. člen

Izvajalec mora sredstva opredeljena v 4. členu te pogodbe uporabiti izključno za namen, za katerega so mu bila dodeljena, skladno z opisom vsebine iz prijave na javni razpis.

V primeru, da izvajalec sredstev ne bo uporabil v skladu s to pogodbo oziroma odobrenim projektom, je dolžan sofinancerju v roku 30 dni od zahteve za vračilo danih sredstev, le-ta 

vrniti sofinancerju skupaj z zakonitimi zamudnimi obrestmi.

Za namensko uporabo sredstev na strani izvajalca je odgovoren podpisnik te pogodbe, kateri tudi kazensko in materialno odgovarja za resničnost posredovanih podatkov sofinancerju.

8. člen

Naročnik si pridržuje pravico, da višino odobrenih sredstev korigira v primeru spremembe višine proračunskih sredstev na proračunski postavki 18033003 Sofinanciranje projektov kulturnih društev in ustanov, za kar pogodbeni stranki skleneta aneks k pogodbi, ki je osnova za nadaljnje sofinanciranje.

9. člen

V primeru, da izvajalec ugotovi, da ne bo mogel izvesti projekta v pogodbeno določenem roku, mora v 15. dneh pisno obvestiti sofinancerja in utemeljiti svoj predlog za podaljšanje roka za izvedbo projekta.

Na podlagi pisnega obvestila in utemeljitve izvajalca se pogodbeni stranki dogovorita o novih pogojih z aneksom k tej pogodbi.

10. člen

Pogodbeni stranki določata kot skrbnika pogodbe:

- Darja Potočnik s strani sofinancerja,

- _________________ s strani izvajalca.

Izvajalec soglaša, da nadzor nad namensko porabo sredstev in načrtovanim izvajanjem projekta izvaja skrbnik pogodbe s strani sofinancerja. 

11. člen

Pogodbeni stranki sta sporazumni, da lahko sofinancer odstopi od pogodbe:

 če v času izvajanja te pogodbe pride do statusnih sprememb izvajalca,

 če v času izvajanja te pogodbe ugotovi odstopanja v izvajanju projekta,

 če se izvajalec ne drži časovnih rokov izvedbe projekta in zaradi tega izvedba projekta v letu 2022 ni mogoča glede na predviden čas izvedbe,

 če ugotovi nenamensko porabo sredstev,

 če izvajalec ne spoštuje s svoje strani danega predloga na javni razpis,

 če se izvajalec ne drži rokov iz 6. člena te pogodbe.

V primeru odstopa od pogodbe mora sofinancer pisno obvestiti izvajalca.

12. člen

Izvajalec se obvezuje, da bo pri vseh javnih objavah, ki se nanašajo na projekt, ki je predmet te pogodbe, navajal, da ga sofinancira Mestna občina Murska Sobota.

13 člen

Ta pogodba stopi v veljavo in se začne izvajati z dnem podpisa obeh pogodbenih strank.

Ta pogodba je sklenjena za določen čas, in sicer od dneva začetka veljavnosti oziroma izvajanja pogodbe do realizacije projekta, vendar ne kasneje kot  do 31.12.2023.

14. člen

Stranki te pogodbe se izrecno strinjata, da je sestavni del predmetne pogodbe naslednja protikorupcijska klavzula: 

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

-  pridobitev posla ali

-  za sklenitev posla pod ugodnejšimi pogoji ali

-  za opustitev dolžnega nadzora nad izvajanjem pogodbenih obveznosti ali 

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; 

je nična.
15. člen

Pogodbeni stranki bosta morebitne spore, nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče v Murski Soboti.
16. člen

Pogodba je sestavljena v treh (3) izvirnih in enakih izvodih, od katerih prejme dva izvoda sofinancer, izvajalec pa en (1) izvod.

17. člen

Glede vprašanj, ki jih ta pogodba ne ureja, se smiselno uporabljata prijava izvajalca na javni razpis in razpisna dokumentacija, na podlagi katere je bil izbran in določila Obligacijskega zakonika.

      Naročnik:






     Izvajalec:
   Damjan ANŽELJ, mag. jav. upr.                                                  _____________

      ŽUPAN




            __________________________
…………………………………………….                         ……………………………………………

Štev: 
EŠ: 
Murska Sobota, dne ………….. 2023                                     ……….……..…………..dne …………2023  

